
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ Αρ. Φύλλου 90 

26 Μαρτίου 2014 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Απόρριψη τροποποίησης ρυμοτομικού σχεδίου οικι¬ 
σμού Πετεινού Δήμου Αβδήρων στο Ο.Τ. 35. 1 

Τροποποίηση της υπ’ αριθμ. 22086/1482/20-3-2013 
(ΑΑΠ 109) απόφασης Περιφερειάρχη Δυτικής Μα¬ 
κεδονίας. 2 


ΑΠΟΦΑΣΕΙ Σ 

Αριθμ. ΔΠ & ΧΣ 5410 (1) 

Απόρριψη τροποποίησης ρυμοτομικού σχεδίου 
οικισμού Πετεινού Δήμου Αβδήρων στο Ο.Τ. 35. 

Ο ΠΕΡΙΦΕΡΕΙΑΡΧΗΣ 
ΑΝΑΤΟΛΙΚΗΣ ΜΑΚΕΔΟΝΙΑΣ- ΘΡΑΚΗΣ 

Έχοντας υπόψη : 

1. Τις διατάξεις των άρθρων 3 και 186 του Ν. 3852/2010 
(ΦΕΚ 87/Α'/7-6-2010) «Νέα Αρχιτεκτονική της Αυτοδι¬ 
οίκησης και Αποκεντρωμένης Διοίκησης - Πρόγραμμα 
Καλλικράτης» όπως τροποποιήθηκαν και συμπληρώθη¬ 
καν μεταγενέστερα. 

2. Το Π.Δ. 144/2010 (ΦΕΚ 237/Α727-12-2010) «Οργανισμός 
της Περιφέρειας Ανατολικής Μακεδονίας και Θράκης». 

3. Τις διατάξεις του Ν. Δ/τος της 17/7/23 (ΦΕΚ 228/Α7 
16-8-1923) «Περί σχεδίων πόλεων, κωμών και συνοικισμών 
του Κράτους και οικοδομής αυτών» όπως τροποποιή¬ 
θηκαν και συμπληρώθηκαν μεταγενέστερα. 

4. Τις διατάξεις του Ν. 1337/83 (ΦΕΚ 33/Α704-03-1983) 
όπως τροποποιήθηκαν και συμπληρώθηκαν μεταγενέ¬ 
στερα. 

5. Το άρθρο 10 του Ν. 3044/2002 «Μεταφορά Συντε¬ 
λεστή Δόμησης και ρυθμίσεις άλλων θεμάτων αρμο¬ 
διότητας Υπουργείου Περιβάλλοντος, Χωροταξίας και 
Δημοσίων Έργων» (ΦΕΚ 197/Α727-8-2002). 

6. Το άρθρο 31 του Ν. 4067 «Νέος Οικοδομικός Κανο¬ 
νισμός» (ΦΕΚ 79/Α709-04-2012). 

7. Το ΠΔ 123 - 2-87 «Κατηγορίες και περιεχόμενο χρή¬ 
σεων γης» (ΦΕΚ 166/Δ76-3-1987). 

8. Την Εγκ. 43511/161/55/13-6-1988 (Εγκ. 55/88) «Οδηγίες 
και προδιαγραφές για τροποποιήσεις, επεκτάσεις, ρυ¬ 
μοτομικών σχεδίων». 

9. Την Εγκ. 18894/6/5-5-2006 (Εγκ. 6/06) του ΥΠΕΧΩΔΕ 


«Ασκηση αρμοδιοτήτων πολεοδομικού σχεδιασμού». 

10. Την Εγκ. 29829/1 4-6-2012 (Εγκ. 10/2012) του ΥΠΕΚΑ 
«Αρμοδιότητες γνωμοδότησης ΣΥ.ΠΟ.Θ.Α. Περιφερεια¬ 
κών Ενοτήτων/Περιφερειών για θέματα πολεοδομικού 
σχεδιασμού». 

11. Την υπ’ αριθμ. 2067/12-06-2012 Απόφαση Γ.Γ. Αποκε¬ 
ντρωμένης Διοίκησης Μακεδονίας-Θράκης «Συγκρότηση 
Συμβουλίων Πολεοδομικών Θεμάτων και Αμφισβητήσε¬ 
ων (ΣΥ.ΠΟ.Θ.Α.) στις έδρες των Περιφερειακών Ενοτήτων 
Ροδόπης, Καβάλας, Ξάνθης, Δράμας κατ’ εφαρμογή των 
άρθρων 30 έως και 33 του Ν. 4030/2011 σε συνδυασμό 
με το Ν. 4042/2012 και ειδικότερα τα άρθρα 49 και 62 
αυτού», όπως ισχύει μετά τις υπ’ αριθμ. 3857/25-09-2012 
και 279/04-02-2013 αποφάσεις τροποποίησης αυτής. 

12. Το υπ’ αριθμ. 824/07-04-2011 έγγραφο Δ/νσης Πολε¬ 
οδομίας Δήμου Ξάνθης με το οποίο μας διαβιβάσθηκε 
ο σχετικός φάκελος, και τα συμπληρωματικά στοιχεία 
που κατατέθηκαν από το Δήμο Αβδήρων με τα υπ’ αριθμ. 
20597/14-12-2011 και 427/16-01-2012 έγγραφά του. 

13. Την υπ’ αριθμ. 2800/02-10-1990 Απόφαση Νομάρχη 
Ξάνθης (ΦΕΚ 605/Δ730-10-1990) «Εγκριση πολεοδομικής 
μελέτης του οικισμού Πετεινού Κοινότητας Διομήδειας 
Ν. Ξάνθης». 

14. Την υπ’ αριθμ. 232/2010 απόφαση του Δημοτικού 
Συμβουλίου πρώην Δήμου Βιστωνίδος με θετική γνω¬ 
μοδότηση (ομόφωνη) υπέρ της προτεινόμενης τροπο¬ 
ποίησης. 

15. Το τοπογραφικό διάγραμμα του πολιτικού μηχανι¬ 
κού Ψωμιάδη Κωνσταντίνου, σε κλίμακα 1:500, με ημε¬ 
ρομηνία Οκτωβρίου 2010 που αποτελεί αναπόσπαστο 
τμήμα και συνοδεύει την υπ’ αριθμ. 232/2010 Απόφαση 
του Δημοτικού Συμβουλίου πρώην Δήμου Βιστωνίδος. 

16. Την υπ’ αριθμ. 109 π.ε./22-04-2013 αρνητική εισήγηση 
της Δ/νσης ΠΕ.ΧΩ.Σ προς το ΣΥ.ΠΟ.Θ.Α. ΠΈ. Ξάνθης. 

17. Την υπ’ αριθμ. 15/06-06-2013 ομόφωνη αρνητική 
γνωμοδότηση του Συμβουλίου Πολεοδομικών Θεμάτων 
και Αμφισβητήσεων (ΣΥ.ΠΟ.Θ.Α.) Π.Ε. Ξάνθης. 

18. Το γεγονός ότι από τις κανονιστικές διατάξεις της 
παρούσας δεν προκαλείται δαπάνη σε βάρος του κρατικού 
προϋπολογισμού και του προϋπολογισμού του οικείου ΟΤΑ. 

Επειδή: 

Η προτεινόμενη τροποποίηση δεν προτείνεται από 
γνήσια πολεοδομικά κριτήρια τα οποία να αποσκοπούν 
στην εξυπηρέτηση του δημοσίου συμφέροντος καθώς: 

1. Εξυπηρετείται ιδιωτικό συμφέρον, όπως είναι η δη- 













1394 


ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


μιουργία πλευρικής εισόδου (δυτική) στην ιδιοκτησία 1 
για να εξασφαλίσει ασφαλή πρόσβαση στην κατοικία 
της επισπεύδουσας Μιχαηλίδου Βασιλείας από αμαξίδιο 
ατόμου με ειδικές ανάγκες (ΑΜΕΑ) που φροντίζει, διότι 
λόγω των υπαρχόντων κτισμάτων δεν είναι δυνατή σή¬ 
μερα. Ο συγκεκριμένος λόγος όμως δεν ευσταθεί καθώς, 
κατόπιν της αυτοψίας που διενεργήθηκε, διαπιστώθηκε 
ότι το κτίσμα που βρίσκεται στο πρόσωπο του οικοπέ¬ 
δου της επισπεύδουσας στον δημοτικό δρόμο, διέθετε 
είσοδο επί του οικοπέδου, η οποία στην παρούσα φάση 
είναι σφραγισμένη με τοιχοποιία και η οποία μπορεί να 
επανέλθει στην προγενέστερη κατάσταση. Επίσης δεν 
υπάρχει υψομετρική διαφορά με τον δρόμο ώστε να 
δημιουργείται πρόβλημα στην πρόσβαση. 

2. Δεν θεραπεύονται πολεοδομικές ανάγκες, τις οποί¬ 
ες εμφανίζει η οικιστική ανάπτυξη και διαμόρφωση του 
οικισμού στην εξέλιξη του. Το εν λόγω Ο.Τ. βρίσκεται 
στο τμήμα του οικισμού που αποτελεί το Νοτιοανατολι¬ 
κό όριο του, το οποίο στο μεγαλύτερο μέρος του είναι 
αδόμητο με αδιάνοιχτους δρόμους, ως εκ τούτου δεν 
έχουν προκύψει νέα δεδομένα και προβλήματα λόγω 
οικιστικής ανάπτυξης και εξέλιξης του οικισμού που 
θεραπεύονται με τη δημιουργία του προτεινόμενου πε¬ 
ζοδρόμου. Επιπλέον οι τροποποιήσεις σχεδίου πόλεως 
γίνονται για να εξυπηρετήσουν πάγιες και συνεχείς 
ανάγκες της πόλης. Στην προκειμένη περίπτωση ζητή¬ 
θηκε η τροποποίηση για την εξυπηρέτηση πολίτη για 
συγκεκριμένο λόγο και χρόνο και ως εκ τούτου δεν μπο¬ 
ρεί να αιτιολογηθεί μία τροποποίηση του ρυμοτομικού 
σχεδίου με μόνιμες επεμβάσεις που δεν εξυπηρετούν 
τις πολεοδομικές ανάγκες του οικισμού. Επειδή όμως 
η ανάγκη αφορά άτομο με ειδικές ανάγκες (ΑΜΕΑ) θα 
έπρεπε ο Δήμος να διερευνήσει και να διευκολύνει τη 
δυνατότητα πρόσβασης με άλλο τρόπο (π.χ. κυκλοφο- 
ριακές ρυθμίσεις, κατασκευή πεζοδρομίου κ.λπ.). 

3. Δημιουργείται ένας πεζόδρομος που αφενός δεν 
βρίσκεται σε ευθεία συνέχεια κάποιου υπάρχοντος δρό¬ 


μου έτσι ώστε να δικαιολογείται με κριτήρια κυκλοφο¬ 
ρίας πεζών η προτεινόμενη θέση του εντός του Ο.Τ., 
αφετέρου δεν συνδέει λειτουργικά μέρη του οικισμού 
μεταξύ τους (π.χ. χώρους κοινοχρήστων, κοινωφελή 
κτίρια, σχολεία κ.λπ.), επιπρόσθετα δεν τεμαχίζει ισο- 
μερώς ένα μεγάλων διαστάσεων Ο.Τ. προκειμένου να 
διευκολυνθεί η λειτουργία αυτού. 

4. Αυξάνονται μεν οι κοινόχρηστοι χώροι του οικισμού 
Πετεινού κατά 370,67 τ.μ., αλλά χωρίς ουσιαστικά να 
υπάρχει η πολεοδομική ανάγκη δημιουργίας του πε¬ 
ζοδρόμου αυτού στη συγκεκριμένη θέση του Ο.Τ. 35, 
αποφασίζουμε: 

Την μη έγκριση της τροποποίησης του εγκεκριμένου 
ρυμοτομικού σχεδίου οικισμού Πετεινού Δήμου Αβδήρων 
στο Ο.Τ. 35 για τη δημιουργία του υπό στοιχεία α-β-γ- 
δ-α πεζοδρόμου, όπως η παραπάνω ρύθμιση διατυπώ¬ 
νεται στην υπ’ αριθμ. 232/2010 Απόφαση του Δημοτικού 
Συμβουλίου πρώην Δήμου Βιστωνίδος και απεικονίζεται 
στο συνημμένο τοπογραφικό διάγραμμα σε κλίμακα 
1:500, που θεωρήθηκε από τη Δ/νση Περιβάλλοντος και 
Χωρικού Σχεδιασμού της Περιφέρειας Αν. Μακεδονίας- 
Θράκης και συνοδεύει την παρούσα Απόφαση. 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Επιτρέπεται η υποβολή προσφυγής στον Γενικό Γραμ- 
ματέα Αποκεντρωμένης Διοίκησης Μακεδονίας - Θρά¬ 
κης, μόνο για Παράβαση του Νόμου, σύμφωνα με τις 
διατάξεις 227 και 238 του Ν. 3852/2010 (ΦΕΚ 87/Α72010) 
και σε προθεσμία δέκα πέντε (15) ημερών από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή με το θεωρημένο διάγραμμα να δη- 
μοσιευθούν στην Εφημερίδα της Κυβερνήσεως. 

Κομοτηνή, 26 Φεβρουάριου 2014 

Ο Περιφερειάρχης 
ΑΡΙΣΤΕΙΔΗΣ ΓΙΑΝΝΑΚΙΔΗΣ 



ΑΠΟΣΠΑΣΜΑ ΕΓΚΕΚΡΙΜΜΕΝΟΥ ΡΥΜΟΤΟΜΙΚΟΥ ΣΧΕΔΙΟΥ 
ΣΤΟ ΟΙΚ.ΤΕΤΡΑΓΩΝΟ 35 ΤΟΥ ΟΙΚΙΣΜΟΥ ΠΕΤΕΙΝΟΥ 
ΚΛΙΜΑΚΑ 1:1000 

Αριθμ. 17376/1530 (2) 

Τροποποίηση της υπ’ αριθμ. 22086/1482/20-3-2013 (ΑΑΠ 

109) απόφασης Περιφερειάρχη Δυτικής Μακεδονίας. 

Ο ΠΕΡΙΦΕΡΕΙΑΡΧΗΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Το Ν. 3852/2010 (Α' 87) «Νέα Αρχιτεκτονική της Αυ¬ 
τοδιοίκησης και της Αποκεντρωμένης Διοίκησης - Πρό¬ 
γραμμα Καλλικράτης» και ειδικότερα το άρθρο 186 παρ. 
II υποπ. ΣΤ αρ. 39. 

2. Την υπ’ αριθμ. 22086/1482/20-3-2013 (ΑΑΠ 109) από¬ 
φαση Περιφερειάρχη Δυτικής Μακεδονίας «Τροποποί¬ 
ηση του εγκεκριμένου ρυμοτομικού σχεδίου πόλεως 
Κοζάνης στο Ο.Τ 390». 

3. Το υπ’ αριθμ. 3434/20-12-2013 έγγραφο του τμήματος 
Πολεοδομικού Σχεδιασμού και Εφαρμογών της Δ/νσης 
Πολεοδομικού Σχεδιασμού-Εφαρμογών και Υπηρεσίας 
Δόμησης, του Δήμου Κοζάνης, με τα συνημμένα του, με 
το οποίο μας γίνεται γνωστό ότι μετά την έκδοση της 
υπ’ αριθμ. 22086/1482/20-3-2013 (ΑΑΠ 109) απόφασης 
Περιφερειάρχη Δυτικής Μακεδονίας για τροποποίηση 
του ρυμοτομικού σχεδίου στο Ο.Τ. 390, διαπιστώθη¬ 
κε σφάλμα ως προς το τοπογραφικό διάγραμμα που 
συνόδευε την παραπάνω απόφαση, ενώ οι αποφάσεις 
του Δημοτικού Συμβουλίου Κοζάνης συνοδεύονταν από 
τοπογραφικό διάγραμμα με τα σωστά περιγραφόμενα 
όρια. 

4. Την υπ’ αριθμ. 57528/2325/24-10-2012 (Υ.Ο.Δ.Δ. 517) 
Απόφαση Γενικού Γραμματέα Αποκεντρωμένης Διοί¬ 
κησης Ηπείρου - Δυτικής Μακεδονίας, με την οποία 
συγκροτήθηκε το ΣΥ.ΠΟ.Θ.Α της Περιφερειακής Ενό¬ 
τητας Κοζάνης. 

5. Την υπ’ αριθμ. 2/13-2-2014 θετική γνωμοδότηση του 
ΣΥ.ΠΟ.Θ.Α. Π.Ε. Κοζάνης που διατυπώθηκε στην 2η Συ¬ 
νεδρίαση Θέμα 6ο στις 13-2-2014. 


6. Τις διατάξεις του άρθρου 90 του «Κώδικα Νομοθε¬ 
σίας για την Κυβέρνηση και τα κυβερνητικά όργανα» 
που κυρώθηκε με το άρθρο Ιο του Π.Δ. 63/2005 (Α' 98) 
και το γεγονός ότι από την εφαρμογή των κανονιστικών 
αυτών διατάξεων δεν προκαλείται δαπάνη σε βάρος του 
Κρατικού ή Δημοτικού προϋπολογισμού. 

Και επειδή: 

1. Η διόρθωση είναι καθαρά τεχνικής φύσεως και αφο¬ 
ρά αποκλειστικά τα περιγραφόμενα όρια επί του το- 
πογραφικού διαγράμματος, του οικοπέδου που άλλαξε 
χρήση σε «χώρο Νηπιαγωγείου», δίχως να μεταβάλλεται 
το περιεχόμενο της ρύθμισης από απόψεως σχεδιασμού 
και δίχως να μεταβάλλεται το εμβαδόν του οικοπέδου 
όπως αυτό αναφέρεται στην υπ’ αριθμ. 22086/1482/20- 
3-2013 (ΑΑΠ 109) απόφαση Περιφερειάρχη Δυτικής Μα¬ 
κεδονίας». 

2. Από την εφαρμογή των κανονιστικών αυτών διατά¬ 
ξεων δεν προκαλείται δαπάνη σε βάρος του Κρατικού 
ή Δημοτικού προϋπολογισμού, αποφασίζουμε: 

Τροποποιούμε την υπ’ αριθμ. 22086/1482/20-3-2013 
(ΑΑΠ 109) απόφαση Περιφερειάρχη Δυτικής Μακεδονίας 
«Τροποποίηση του εγκεκριμένου ρυμοτομικού σχεδίου 
πόλεως Κοζάνης στο Ο.Τ 390», ως προς το τοπογραφικό 
σχέδιο αυτής, το οποίο συνοδεύει την παρούσα. 

Κατά τα λοιπά ισχύει η ως άνω απόφαση του Περι¬ 
φερειάρχη Δυτικής Μακεδονίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 21 Φεβρουάριου 2014 

Ο Περιφερειάρχης 
ΓΕΩΡΓΙΟΣ ΔΑΚΗΣ 




1400 ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 











































